Vaski-kirjastot

Kuvailuryhmä  MUISTIO

 Aika 12.1.2015 klo 13.00 – 14.45

Paikka Turun kaupunginkirjasto, pieni neuvottelutila

Paikalla Riitta Kari (siht.), Arja Nikkanen, Kerttu Pietilä, Heli Pohjola, Sari Rantanen, Tiina Sorsimo, Päivi Svala, Anna Viitanen (pj.)

1. Edellisen kokouksen muistio

Hyväksyttiin edellisen kokouksen muistio

1. Toimintasuunnitelma 2015 ja toimintakertomus 2016

Käytiin läpi kuvailuryhmän viime vuoden toimintakertomus ja tämän vuoden toimintasuunnitelma.

1. Kuvailutietojen eräajotäydennykset jatkossa

Suomenkielisen kirjallisuuden toimittaja on helmikuun alusta lähtien BTJ:n sijaan Booky. Tästä on seurauksia eräajojen toiminnalle. Sellaisista nimekkeistä, joista ei lähde tilauksia BTJ:lle, emme saa myöskään kuvailutietoja eräajoissa. Suomenkielisen kirjallisuuden kuvailutiedot on siis jatkossa siirrettävä käsin. Anna ilmoittaa asiasta luetteloijien sähköpostilistalla.

1. RDA

RDA:n käyttöönotosta ei tällä hetkellä ole uutta tietoa. Kumean ohjeet päivittyvät kuitenkin jatkuvasti ja BTJ:n toimista saadaan ehkä tietoa helmikuussa. Mikäli muualta siirrettävien tietueiden huomataan olevan RDA:ta tai sekamuotoa, pitäisi tapauksista ilmoittaa luetteloijien sähköpostilistalle.

1. Kuvailun keskittäminen Vaskissa

Käsiteltiin kuvailun keskittämissuunnitelmaa. Aiemmin on selvitetty vuoden 2014 osalta sellaisten nimekkeiden määrä, joita tulee vain yhteen kirjastoon. Päätettiin tutkia myös vuoden 2015 tilanne. Ryhmän jäsenet tutkivat oman kirjastonsa tilanteen ja turkulaiset tutkivat lisäksi loput kirjastot. Anna työstää suunnitelmaa keskustelun pohjalta edelleen seuraavaan kokoukseen.

1. Salon konversion jälkien siivous

Konversion jälkien siivoussuunnitelmaa käsitellään Vaski-joryssa 29.1. Vaski-jorylle ehdotetaan että:

*Tuplatietueiden poisto tietokannasta jaetaan samalla tavalla kuin aikaisemminkin. Työhön osallistuvat tällöin kaikki Vaskissa kuvailua tekevät kirjastot. Kirjastot saavat läpikäytäväkseen osuuden nimekelistoista kokonsa mukaisessa suhteessa.*

*Työ aloitetaan käymällä läpi vuosina 1933 - 1972 ilmestynyt kirja-aineisto. Tämän lisäksi jatketaan CD-levytietueiden läpikäyntiä.*

1. Muut asiat

Aurorassa on massamuutos-ominaisuus, mutta sitä pystyy käyttämään vain pääkäyttäjätunnuksilla. Työkalu on hyvä systemaattisten virheiden korjaamiseen. Jos sellaisia huomaa, kannattaa ilmoittaa pääkäyttäjille.

Finnan aineistolajeissa on virheitä, jotka johtuvat puutteista tietueiden kiinteämittaisissa koodeissa. Virheitä korjataan mahdollisuuksien mukaan massamuutoksina.

Valintalistoilla on tietueita, joissa ei kuvausteksti tule näkyviin ja/tai kansikuvan kohdalla näkyy vihreän kirjan kuva. Kuvauksen ja kansikuvan saa näkyviin tietueelle lisäämällä luetteloinnissa 856-kenttiin indikaattorit 4 ja 2.

1. Seuraavat kokoukset

Seuraava kokous on 17.2.2016 klo 13.00.